Adon Elmir

Adon Elmir (født 29. mars 1968 i Salamiyah i Syria) er en syrisk-norsk billedkunstner og designer, bosatt i Tingvoll på Nordmøre i Møre og Romsdal. Han er utdannet arkitekt fra Universitetet i Damaskus med diplomgrad i arkitektingeniørvitenskap fra 1996.
Ut over arkitekturen som et faglig grunnlag for hans virksomhet, arbeider han med flere kunstarter, hovedsakelig billedkunst, grafikk, digitalkunst og visuell kommunikasjon.
Elmir har siden 1988 jobbet innenfor forskjellige medier. Design, tegning, kalligrafi og arkitekturfotografi sto sentralt i hans arbeid. Dette har i de senere årene dannet grunnlaget for hans kunstneriske arbeid som i utgangspunktet bygde på kombinasjon mellom ulike kunster.


== Biografi ==
Elmir vokste opp i Salamiyah og han flyttet i 1978 sammen med familien til Damaskus, hvilket var et vendepunkt i hans oppvekst. Elmir, som var familiens yngste, var omgitt av en kulturell sfære som kom til å spille en avgjørende rolle i hans framtid. Kunst generelt har opptatt ham siden barndommen, mens språk og litteratur har dyrket hans interesse for skrivningen. Som tenåring jobbet han med grafisk design, kalligrafi og ornamentdesign. Helt siden videregående skole har han vært opptatt av spørsmål knyttet til kunst og kunstfilosofi. Arkitektur og skulptur var for ham en vakker og magisk verden som han ønsket å studere. Han gjennomførte arkitektutdanningen ved Fakultet for arkitektur i Damaskus, 1996. Samtidig drev han med kunst og forfatterskap. Dette gav ham mulighet til å se forholdene mellom forskjellige kunster fra en bredere synsvinkel.
I 1998 flyttet han til Norge og møtte en ny verden som satte sine spor i hans kreative prosjekt, og tilførte det nye ideer.
Den meste av forfatterskapet til Elmir ble utgitt i perioden 1993–1998, hvor han fra 1993 til 1997 jobbet som kulturredaktør og kunstnerisk rådgiver i det libanesiske magasinet «Delta», og fra 1996 til 1998 som konsulent i det syriske forlaget «Ward Publishing». Han har skrevet blant annet artikler, essayer og bøker.
Elmir har holdt flere utstillinger både separate og kollektive. I dag arbeider han med flere prosjekter som har til formål å få det digitale integrert i den tradisjonelle malerkunsten.
Hans arbeider hører til flere kunstområder: Maleri, tegning, grafikk, elektronisk kunst, kalligrafi og digital fotografi.
Han har også holdt flere foredrag tilknyttet kunstutstillinger og kulturarrangementer, i samarbeid med blant annet Amnesty International Norge, Human-Etisk Forbund og Sunndal Kulturfestival.
Elmirs kunstneriske virksomhet kan kategoriseres i fem utviklingsfaser:

digitalkunst og visuell kommunikasjon (siden 2000)
Arkitektur, design og arkitekturteori (siden 1995)
Billedkunst og grafikk (siden 1993)
Forfatterskap og redaksjon (siden 1992)
Grafisk design, tegning, kalligrafi og fotografi (siden 1985)


== Om arbeidene ==
Elmirs arbeider låner ofte sine elementer fra eksisterende og/eller hypotetiske verdener, og bygger videre på bølger av tanker, spontane former, komposisjon med farger, kombinasjon av linjer, symboliserte tekster, poetiske bilder, sammensetning av det figurative og det nonfigurative og så videre – eller gjerne alt dette.Et tilbakevendende tema i Elmirs bilder er menneskerettigheter og ytringsfrihet, noe som blant annet har ført til at bildene hans er blitt brukt som illustrasjoner i «AmnestyNytt».Innholdet i arbeidene til Adon Elmir er et grunnleggende element som beveger seg parallelt og i harmoni med formen. Dialektiske relasjoner binder innhold, form og teknikk til hverandre. Men slik som den russiske billedkunstneren, Vasilij Kandinskij definerer forholdet mellom form og innhold, er det «ikke formen (materien) som er det viktigste, men innholdet (ånden)»,
i den forstand at «enhver form nødvendigvis også rommer et indre – har et indre innhold – som kommer sterkere eller svakere til syne».
Dette framtrer tydelig både i det tematiske trekk i Elmirs bilder, og i selve kunstnerens uttrykk: «Kunst uten innhold finnes ikke!»
Elmirs kunst kan betraktes som klart politisk, men bildene representerer også dypere og mer følelsesnære rom. Arbeidene prøver å beskrive menneskelige lidelser, pinefulle scener fra vår tid, virkelighetens skjulte helvete, åndelige rom og en verden som få vil se, og som de fleste ikke tror eksisterer. Og det hele er gjort så elegant, så harmonisk og velkomponert at første inntrykk er: Jøss, så vakkert! – inntil det sterke innholdet i mange av arbeidene brutalt åpner seg for betrakteren.


== Publikasjoner i utvalg ==
BøkerForord, revisjon og fotnoter til den arabiske oversettelsen av boken Haremkvinnenes drømmer, av Fatima Mernissi. Oversatt fra den franske versjonen, Rêve de femmes. Bokens originaltittel: Dreams of trespass (engelsk), أحلام النساء الحريم (arabisk). Ward Publishing, Damaskus, Syria, 1997.
Hjerner og geværkuler, الأدمغة والرصاص (arabisk). Hovedessay i boken Fundamentalismens vold – Sammenstøt mellom sverdet og pennen. Bokens originaltittel (Arabisk): «العنف الأصولي – مواجهات السيف والقلم». Engelsk tittel: «The violent fondamentalism – The clash of the sword and the pen». Riad El-Rayyes Books Ltd., London/Beirut, Libanon, oktober 1995.Essay«Prolog til menneskekloning»: Originaltittel (Arabisk): «مقدّمات لاستنساخ البشر» – Delta: A Monthly Cultural Comprehesive Magazine. Nr. (15–16), februar 1997. Delta Magazine, Beirut, Libanon: 1997.
«Dinosaurenes tid»: Originaltittel (Arabisk): «زمن الديناصورات» – An-Nahj: A Quarterly Intellectual Political Review. Nr. 47, 7 (vår/sommer) 1996, 12. årgang. The Center of Socialist Research and Studies in the Arab World, Damaskus, Syria: 1996.
«Industriens våbønn – økologiens elendighet»: Originaltittel (Arabisk): «لعنة التصنيع وبؤس الإيكولوجيا» – Delta: A Monthly Cultural Comprehesive Magazine. Nr. 10, august 1995. Delta Magazine, Beirut, Libanon: 1995.
«Fornuften og geværkulene – De intellektuelle mellom mørkets domstol og plasmaets tider»:Originaltittel (Arabisk): «العقل والرصاص – الأدمغة بين محكمة الظلام وأزمنة الهلام» – An-Naqid (The Critic): A Monthly Cultural Review in Arabic. Nr. 67, januar 1994. Riad El-Rayyes Books Ltd., London/Beirut: 1994.Artikler«Ravnenes skratting»: Originaltittel (Arabisk): «نعيق الغربان» – Delta: A Monthly Cultural Comprehesive Magazine. Nr. 15/16, 1997. Delta Magazine, Beirut, Libanon: 1997.
«Tung avskjed»: Originaltittel (Arabisk): «الوداع الصعب» – An-Naqid (The Critic): A Monthly Cultural Review in Arabic. Nr. 83, mai 1995. Riad El-Rayyes Books Ltd., London/Beirut: 1995.
«Det melodiske heltediktets grublinger»: Originaltittel (Arabisk): «هواجس الملحمة الغنائية» – Delta: A Monthly Cultural Comprehesive Magazine. Nr. 7, mai 1995. Delta Magazine, Beirut, Libanon: 1995.
«De nye trollmennene foran helvetets port»: Originaltittel (Arabisk): «المشعوذون الجدد أمام بوابة الجحيم» – Delta: A Monthly Cultural Comprehesive Magazine. Nr. 6, september 1994. Delta Magazine, Beirut, Libanon: 1994.
«Syntese av det kreative og det daglige»: Originaltittel (Arabisk): «وحدة الإبداعي واليومي» – Delta: A Monthly Cultural Comprehesive Magazine. Nr. 2/3, februar/mars 1994. Delta Magazine, Beirut, Libanon: 1994.
«Dikt»: Originaltittel (Arabisk): «قصائد» – AL-Wahda: A Monthly Intellectual Cultural Review. Nr. 103/104, april/mai 1993, 9. årgang. The National Council for Arabic Culture, Marokko: 1993.


== Referanser ==


== Eksterne lenker ==
«Adon Elmir – Kunst og arkitektur». Kunstnerens eget nettsted. Det offisielle nettstedet til kunstneren Adon Elmir. 2004. Besøkt 9. september 2007. 
«Assosiasjoner – en nettutstilling av Adon Elmir». Nettutstillingen 2006. Nettutstillingen. 2006. Besøkt 9. september 2007.